Raudėnų mokykla

Raudėnų mokykla – buvusi dieninė, savarankiško mokymosi bendrojo lavinimo mokykla Šiaulių raj., Raudėnuose, Tryškių g. 4, vykdanti pradinio, pagrindinio ir papildomo ugdymo programas. Įstaigos kodas 190076671. Nuo 2022 m. tai Pavenčių mokyklos skyrius. Istorija Šaltinių teigimu, parapinė mokykla Raudėnuose įsikūrė XIX a. pradžioje. 1910 m. įkurta valdinė pradinė mokykla. Mokykla glaudėsi ūkininko Jarockio namuose. 1914 m. ji sudegė, po to įsikūrė miestelio centre, Šabano namuose. 1934 m. pastatytas naujas medinis vieno aukšto pastatas, kur iki II pasaulinio karo ir veikė pradžios mokykla. 1947 m. Raudėnuose įkuriama progimnazija. 1950 m. mokykla reorganizuota į septynmetę, 1961 m. – į aštuonmetę, 1988 m. – devynmetę, 1999 – dešimtmetę. 2015 m. tapo Raudėnų mokykla-daugiafunkciu centru. 2022 m. mokykla reorganizuota ir tapo Pavenčių mokyklos skyriumi. Direktoriai Direktoriais dirbo Kotryna Vaitaitė (1961-1963), Emilija Laurinavičienė (1963-1967), Vitalija Jonaitytė (1967-1968), Ona Aldona Laučkienė (1968-1973), Petras Masidunskis (1973-1986), Jonas Bezaras (1986-1994). Nuo 1994 metų iki šiol mokyklai vadovauja Zita Bezarienė. Mokytojai 1960–1990 m. mokykloje dirbo daug puikių mokytojų: Žilinskienė, Žadeikienė, Prichockis, Prichockienė, Zorienė, Stambrauskienė, Urbonavičienė, Laurinavičius, Laurinavičienė, Vaitaitė, Viršilienė, Dvaržeckienė, Stoncelienė, Laučkienė, Vaitkus, Vaitkienė, Rudminienė, Paulauskienė ir kiti. Šaltiniai Nuorodos Mokyklos svetainė Archyvuota kopija 2012-09-19 iš Wayback Machine projekto.